CELEX: 62015TB0588
Language: da
Date: 2016-06-13 00:00:00
Title: Sag T-588/15: Rettens kendelse af 13. juni 2016 — GABO:mi mod Kommissionen [»Syvende rammeprogram for forskning, teknologisk udvikling og demonstration (2007-2013) — støtteaftaler — suspension af betalinger — ophævet suspension — ufornødent at træffe afgørelse«]

22.8.2016   
            
            
               DA
            
            
               Den Europæiske Unions Tidende
            
            
               C 305/35
            
         Rettens kendelse af 13. juni 2016 — GABO:mi mod Kommissionen
   (Sag T-588/15) (1)
   
   ([»Syvende rammeprogram for forskning, teknologisk udvikling og demonstration (2007-2013) - støtteaftaler - suspension af betalinger - ophævet suspension - ufornødent at træffe afgørelse«])
   (2016/C 305/49)
   Processprog: engelsk
   
      Parter
   
   
      Sagsøger: GABO:mi Gesellschaft für Ablauforganisation:milliarium mbH & Co. KG (München, Tyskland) (ved advokaterne M. Ahlhaus og C. Mayer)
   
      Sagsøgt: Europa-Kommissionen (ved R. Lyal og M. Siekierzyńska, som befuldmægtigede)
   
      Sagens genstand
   
   Påstand støttet på artikel 263 TEUF om annullation af 1) Kommissionens afgørelser af 29. juli og 19. august 2015 om suspension af alle de betalinger, som skulle foretages af direktion E »sundhed« og F »bioøkonomi« under deres Generaldirektorat (GD) for Forskning og Innovation, til sagsøgeren, 2) Kommissionens afgørelse af 25. august 2015, som pålægger koordinatoren af projektet Biofector ikke at overføre noget beløb til sagsøgeren inden for rammerne af dette projekt, 3) Kommissionens afgørelse af 28. august 2015, der opretholder suspensionen af de betalinger, som skulle foretages af direktion E under dennes GD for Forskning og Innovation, 4) Kommissionens afgørelse af 15. september, som pålægger koordinatorerne af projekterne »The hip trial« og EU-CERT-ICD ikke at overføre noget beløb til sagsøgeren inden for rammerne af disse projekter, 5) Kommissionens afgørelse af 5. oktober 2015 til koordinatoren af projektet NENO om at anse sagsøgerens omkostninger for ikke at være støtteberettigede og som følge heraf at justere de betalinger, som var skyldige til denne, 6) Kommissionens afgørelse af 14. oktober 2015 til koordinatoren af projektet Procardio om at suspendere de betalinger, som skulle foretages af direktion G »energi« under dennes GD for Forskning og Innovation, til sagsøgeren, 7) Kommissionens afgørelser af 23. oktober og 6. november 2015, som fuldbyrder den ovenfor anførte afgørelse af 28. august 2015, og som er rettet til koordinatorerne af projekterne LENA og Reliver, og 8) Kommissionens afgørelse af 11. november 2015 til koordinatoren af projektet ENS@T Cancer om at anse sagsøgerens omkostninger for ikke at være støtteberettigede og som følge heraf at justere de betalinger, som var skyldige til denne.
   
      Konklusion
   
   
               1)
            
            
               Det er ufornødent at træffe afgørelse i sagen.
            
         
               2)
            
            
               GABO:mi Gesellschaft für Ablauforganisation:milliarium mbH & Co. KG og Europa-Kommissionen bærer hver deres egne omkostninger.
            
         
      (1)  EUT C 27 af 25.1.2016.